b"\n_START_ARTICLE_\nK\xc4\x99stutis\n_START_SECTION_\nJoventut i divisi\xc3\xb3 de poder\n_START_PARAGRAPH_\nK\xc4\x99stutis era fill del gran duc Gediminas. El seu germ\xc3\xa0 petit, Jaunutis, va succeir al seu pare com Gran Duc de Litu\xc3\xa0nia. Junt amb el seu germ\xc3\xa0 Algirdas, K\xc4\x99stutis va conspirar per destronar a Jaunutis, amb \xc3\xa8xit. Van dividir les seves possessions en dues esferes d'influ\xc3\xa8ncia, l'oriental i l'occidental. El ducat de Trakai va ser establert el 1337 de resultes d'aquesta divisi\xc3\xb3, en la zona occidental. K\xc4\x99stutis va organitzar la defensa de la Litu\xc3\xa0nia occidental i Samog\xc3\xadtia contra els Cavallers Teut\xc3\xb2nics, organitzant alhora campanyes de saqueig contra ells mateixos.\n_START_SECTION_\nCo-governant de Litu\xc3\xa0nia\n_START_PARAGRAPH_\nEn la seva lluita a les fronteres occidentals del Gran Ducat de Litu\xc3\xa0nia, K\xc4\x99stutis va utilitzar mitjans tant diplom\xc3\xa0tics com militars. El 1349, per evitar noves lluites amb l'Orde Teut\xc3\xb2nic, va iniciar negociacions amb el papa Climent VI per a la cristianitzaci\xc3\xb3 de Litu\xc3\xa0nia, rebent la promesa de la corona reial per a ell i els seus fills. Algirdas volunt\xc3\xa0riament va romandre al marge de l'assumpte, ja que estava ocupat amb la implementaci\xc3\xb3 de l'orde a la part rutena de l'estat. L'intermediari en les negociacions, el rei polon\xc3\xa8s Casimir III, va realitzar un assalt inesperat sobre Vol\xc3\xadnia i Brest a l'octubre de 1349 que va espatllar el pla de K\xc4\x99stutis. Durant la guerra polon\xc3\xa8s lituana per Vol\xc3\xadnia, el rei Llu\xc3\xads I d'Hongria va fer un acord de pau amb K\xc4\x99stutis el 15 d'agost de 1351 pel qual aquest s'obligava a acceptar el cristianisme i donar suport al Regne d'Hongria, en canvi de la corona reial. L'acord va ser aprovat amb un ritual pag\xc3\xa0 per part de K\xc4\x99stutis per conv\xc3\xa8ncer l'altre b\xc3\xa0ndol. De fet, K\xc4\x99stutis no tenia intencions de complir l'acord i va fugir en el seu viatge a Buda."